প্রিয়াঙ্কা চোপড়া

প্রিয়াঙ্কা চোপড়া (হিন্দি: प्रियंका चोपड़ा; জন্ম: ১৮ জুলাই, ১৯৮২) একজন ভারতীয় হিন্দি চলচ্চিত্রের একজন চলচ্চিত্র অভিনেত্রী, সাবেক মিস ওয়ার্ল্ড, মানবহিতৈষী, লেখিকা, প্রযোজক ও কণ্ঠশিল্পী। ২০০০ সালে তিনি মিস ওয়ার্ল্ড উপাধি লাভ করেন। ভারতের অন্যতম সর্বোচ্চ পারিশ্রমিক গ্রহীতা এই অভিনেত্রী দুটি জাতীয় চলচ্চিত্র পুরস্কার ও পাঁচটি ফিল্মফেয়ার পুরস্কার-সহ অসংখ্য পুরস্কার অর্জন করেছেন। ২০১৬ সালে তিনি ভারত সরকার প্রদত্ত চতুর্থ বেসামরিক পুরস্কার পদ্মশ্রী অর্জন করেন এবং টাইম ম্যাগাজিন প্রকাশিত তালিকায় শীর্ষ ১০০ প্রভাবশালী নারী হিসেবে তালিকাভুক্ত হন। পরের দুই বছরে তিনি ফোর্বস বিশ্বের ১০০ সবচেয়ে ক্ষমতাধর নারী তালিকায় এবং ২০২২ সালে বিবিসির ১০০ নারী তালিকায় অন্তর্ভুক্ত হন। চোপড়া মিস ওয়ার্ল্ড উপাধি লাভের পর ভারতীয় চলচ্চিত্র শিল্পে যোগদান করেন। ২০০২ সালে তামিল ভাষার ঠামিজান চলচ্চিত্রের মাধ্যমে তার অভিষেক হয়। ২০০৩ সালে দ্য হিরো: লাভ স্টোরি অব আ স্পাই চলচ্চিত্রের মাধ্যমে হিন্দি চলচ্চিত্রে আত্মপ্রকাশ করেন। তিনি বক্স অফিসে সফল আন্দাজ (২০০৩) ও মুঝসে শাদী করোগী (২০০৪) চলচ্চিত্রে প্রধান অভিনেত্রী হিসেবে অভিনয় করেন এবং আন্দাজ চলচ্চিত্রের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার লাভ করেন। ২০০৪ সালে প্রণয়ধর্মী থ্রিলার ধাঁচের অ্যায়তরাজ দিয়ে তার প্রথম সাফল্য আসে। ২০০৬ সালে তিনি কৃষ ও ডন: দ্যা চেজ বিগিন্স এগেইন-এর মত শীর্ষ আয়কারী চলচ্চিত্রে শ্রেষ্ঠাংশে অভিনয় করেন এবং পরবর্তীকালে এই দুই চলচ্চিত্রের অনুবর্তী পর্ব ডন ২ (২০১১) ও কৃষ ৩ (২০১৩)-এও একই ভূমিকায় অভিনয় করেন। ২০০৮ সালে ফ্যাশন চলচ্চিত্রের মানসিকভাবে বিপর্যস্ত মডেল চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও শ্রেষ্ঠ অভিনেত্রী বিভাগে ফিল্মফেয়ার পুরস্কার অর্জন করেন। চোপড়া এরপর কমিনে (২০০৯), ৭ খুন মাফ (২০১১), বর্ফী! (২০১২), ম্যারি কম (২০১৪), দিল ধড়কনে দো (২০১৫) ও বাজীরাও মাস্তানী (২০১৫) চলচ্চিত্রে বিভিন্ন ধরনের চরিত্রে অভিনয় করে প্রশংসিত হন। প্রিয়াঙ্কা চোপড়া ১৯৮২ সালের ১৮ জুলাই ভারতের বিহারের (বর্তমানে ঝাড়খণ্ড) জামশেদপুরে জন্মগ্রহণ করেন। তার পিতা অশোক চোপড়া এবং মাতা মধু চোপড়া দুজনেই ভারতীয় সেনাবাহিনীর চিকিৎসক। তার পিতা পাঞ্জাবি এবং আম্বালার অধিবাসী ছিলেন। তার মাতা ঝাড়খণ্ডের অধিবাসী। তার নানী মধ্য জ্যোৎস্না অখৌরি ছিলেন সাবেক বিহার মন্ত্রীসভার সদস্য এবং নানা মনোহর কিষাণ আখৌরি ছিলেন সাবেক কংগ্রেস রাজনীতিবিদ। প্রিয়াঙ্কার ভাই সিদ্ধার্থ তার থেকে সাত বছরের ছোট এবং পরিণীতি চোপড়া, মান্নারা চোপড়া ও মীরা চোপড়া তার চাচাত বোন। ২০১৮ সালের ১ ডিসেম্বর মার্কিন পপ তারকা নিক জোনাস ও প্রিয়াঙ্কা চোপড়া বিবাহ বন্ধনে আবদ্ধ হন। ২০২২ সালের জানুয়ারি মাসে এই দম্পতি সারোগেসি পদ্ধতিতে তাদের প্রথম সন্তান গ্রহণ করেন। দা স্কাই ইজ পিনক (২০১৯) বাজীরাও মাস্তানী (২০১৫) কৃষ ৩ (২০১৩) জাঞ্জির (২০১৩) অগ্নিপথ(২০১২) বর্ফী! (২০১২) ডন ২ (২০১১) ডন (২০০৬) কৃষ (২০০৬) মুঝসে শাদী করোগী (২০০৪) গড তুসি গ্রেট হূ বরসাত দোস্তানা শিল্পকলায় অবদানের জন্য পদ্মশ্রী, ২০১৬ "Miss Indias who won International Pageants"। দ্য টাইমস অব ইন্ডিয়া। সংগ্রহের তারিখ ১৮ জুলাই ২০১৭।  "Birthday Special: 30 Facts About Priyanka Chopra"। রেডিফ। ১৮ জুলাই ২০১২। সংগ্রহের তারিখ ১৮ জুলাই ২০১৭।  Batra, Ankur (১ জুন ২০১৫)। "Priyanka Chopra missed visiting her hometown Ambala"। দ্য টাইমস অব ইন্ডিয়া। সংগ্রহের তারিখ ১৮ জুলাই ২০১৭।  Chandran, Abhilash (১২ জুন ২০১৬)। "Much ado about Adieu"। The New Indian Express। ১৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৭।  "Here's Priyanka Chopra's another cousin on the block!"। ইন্ডিয়া টুডে। ৫ জুন ২০১২। সংগ্রহের তারিখ ১৮ জুলাই ২০১৭।  নিক ছোট ১০ বছরের, বিয়ের ২ বছর পর মুখ খুললেন প্রিয়াঙ্কা চোপড়া, জি নিউজ, ১১ জানুয়ারি ২০২১ সারোগেসির মাধ্যমে মা হলেন প্রিয়াঙ্কা চোপড়া, হিন্দুস্তান টাইমস, ২২ জানুয়ারি ২০২২ উইকিউক্তিতে প্রিয়াঙ্কা চোপড়া সম্পর্কিত উক্তির সংকলন রয়েছে। উইকিমিডিয়া কমন্সে প্রিয়াঙ্কা চোপড়া সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে প্রিয়াঙ্কা চোপড়া (ইংরেজি)